Diari Oficial de la Generalitat Valenciana


Sumari del DOGV 7271, del 12-05-2014 (2014/3970)

Notificació de la sentència dictada en el procediment de mesures en relació amb els fills número 8/2014 i de la interlocutòria dictada en el procediment de mesures provisionals coetànies número 9/2014.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3970


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de mesures en relació amb els fills número 8/2014 i de la interlocutòria dictada en el procediment de mesures provisionals coetànies número 9/2014. [2014/3970]  
En este procediment de mesures en relació amb els fills número 8/2014, seguit a instàncies de Leticia García Zamora contra Gustavo Verdú Amorós, s'ha dictat la sentència que, literalment, diu el següent, i a la qual s'adjunta, així mateix la interlocutòria dictada en les mesures provisionals coetànies 9/2014.  
«Dispositiva  
Estime la demanda formulada per Leticia García Zamora sobre l'adopció de mesures paternofilials (guarda, custòdia i aliments), i dispose que s'eleven a definitives les mesures acordades en el procediment registrat amb el número 9/14 resolt per la interlocutòria de data 21 de març de 2014. Uniu a esta sentència una testimoniança de la resolució esmentada.  
No faig un pronunciament especial sobre les costes processals.  
Notifiqueu esta resolució a les parts i feu-los saber que només el ministeri fiscal hi pot interposar un recurs en interés dels fills menors.  
  
Esta és la meua sentència, que, jutjant definitivament en primera instància, pronuncie, mane i firme.  
Publicació. La sentència anterior ha sigut llegida i publicada per la jutgessa que la va dictar, mentre celebrava audiència pública el mateix dia de la seua data; En done fe.»  
Part dispositiva (actuacions 9/2014)  
«Dispositiva  
 L'adopció de les mesures provisionals següents:  
a) Atribuïsc a Leticia la guarda i custòdia del fill menor, G. A., i la pàtria potestat sobre ell serà exercida per ambdós progenitors de forma compartida.  
c) Establisc com a règim de visites a favor del pare els caps de setmana alterns des de les 10.00 hores del dissabte fins a les 20.00 hores del diumenge, el qual haurà de fer els lliuraments i la recollida del menor al domicili matern; així com la meitat de les vacances de Nadal, Setmana Santa i estiu, i correspondrà l'elecció del període a la mare els anys parells i al pare els anys imparells.  
e) Impose a Gustavo l'obligació d'abonar, en concepte de pensió per aliments a favor del fill, la quantitat de 180 euros mensuals, que haurà de satisfer per mesos anticipats, en el compte designat o que designe l'actora, dins dels cinc primers dies de cada mes; i s'establix com a base per a l'actualització d'estes quantitats l'índex general del cost de la vida publicat anualment per l'Institut Nacional d'Estadística. Així mateix, correspon a ambdós progenitors el pagament a mitges de les despeses extraordinàries.  
f) No pertoca fer un pronunciament especial sobre les costes.  
Notifiqueu esta resolució a les parts i feu-los saber que no s'hi pot interposar cap recurs i que les mesures provisionals disposades quedaran sense efecte quan siguen substituïdes per les que establisca definitivament la sentència o quan es pose fi al procediment d'una altra manera.  
  
Inseriu en les actuacions un certificat d'esta interlocutòria i incloeu l'original en el llibre de sentències.  
Ho pronuncie, mane i firme Joaquina de la Peña Saavedra Ponce, magistrada jutgessa del Jutjat de Violència sobre la Dona número 1 d'Orihuela i partit judicial.  
En done fe».  
Atés que es desconeix el domicili o la residència actuals i el parador desconegut del demandat Gustavo Verdú Amorós, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al demandat i expedisc este edicte a fi que li valga de notificació en la forma oportuna.  
  
  
Orihuela, 30 d'abril de 2014.- La secretària judicial: Rosario Collado Bueno.